Obec Zemianske Kostoľany

Číslo:  1765/15-2                                                           V Zemianskych Kostoľanoch, dňa 20. 11. 2015

Oznámenie    o  začatí   správneho   konania,   
upustenie  od  ústneho  rokovania a VÝZVA NA DOPLNENIE PODKLADOV

Ivan Stankovský, bytom Zemianske Kostoľany, Domovina 348/95 (ďalej len žiadateľ), podala dňa 11. 11. 2015 na Obec  Zemianske Kostoľany žiadosť o vydanie súhlasu na výrub 8 ks stromov rastúceho mimo lesa, druh jelša s obvodom kmeňa od 40 do 80 cm v zmysle § 47 ods. 3 zákona č. 543/2002 Z.z. o ochrane prírody a krajiny v znení neskorších predpisov (ďalej len zákon) a § 17 vyhlášky č. 24/2003 Z.z., ktorou sa vykonáva zákon č. 543/2002 Z.z. o ochrane prírody a krajiny v znení neskorších predpisov a v zmysle Čl. IV ods. 7 zákona č. 408/2011 Z.z. ktorým sa mení a dopĺňa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, ktoré rastú na parc. č. 509 a 510 v k.ú. Zemianske Kostoľany vo vlastníctve žiadateľa Ivana Stankovského, bytom Zemianske Kostoľany, Domovina 348/95. Uvedeným dňom bolo začaté konanie v predmetnej veci.
Obec Zemianske Kostoľany zastúpená starostkou obce Ing. Janou Školíkovou  v súlade s ustanovením § 18  zákona č. 71/1967 Zb. o správnom konaní v znení neskorších zákonov oznamuje začatie správneho konania známym účastníkom konania a súčasne upúšťa od ústneho pojednávania. 

Do podkladov je možné nahliadnuť na Obecnom úrade v Zemianskych Kostoľanoch.
Účastníci konania môžu svoje námietky k žiadosti uplatniť písomne, resp. ústne na Obci Zemianske Kostoľany najneskôr do 10 dní od doručenia oznámenia o začatí konania, v opačnom prípade nebudú vzaté do úvahy. 
Orgán ochrany prírody týmto upovedomuje o začatí konania združenia s právnou subjektivitou, ktoré o to písomne požiadali v súlade s § 82 ods. 6 zákona. Tieto sa môžu v súlade s ustanoveniami § 82 ods. 3 zákona do 10 dní od zverejnenia tohto oznámenia na internetovej stránke www.zemianskekostolany.sk písomne alebo elektronicky prihlásiť za účastníka konania. 
Obec Zemianske Kostoľany zároveň vyzýva žiadateľa k doplneniu podania o súhlas Slovenského vodohospodárskeho podniku, š.p., o.z. Piešťany, Správa povodia hornej Nitry Topoľčany, pretože predmetom žiadosti o povolenie výrubu sú dreviny, ktoré sú brehovým porastom potoka Bystrina a nachádzajú sa v jeho ochrannom pásme (§48, ods.4, písm. c)d) a §49, ods. 1, písm. b) zákona č. 364/2004 Z.z. o vodách v znení zmien a doplnkov v platnom znení. 

                                                                                                                    Ing. Jana Školíková
                                                                                                	                starostka obce

Oznámenie sa doručí: 
1.	Ivan Stankovský, Zemianske Kostoľany, Domovina 348/95
2.	Slovenský vodohospodársky podnik, š.p., o.z. Piešťany, Správa povodia hornej Nitry Topoľčany, Škultétyho 15, 955 57 Topoľčany